ANUNŢ

privind concursul de ocupare a funcției publice vacante de consilier, clasa I, gradul profesional principal

Agenția Națională de Administrare a Bunurilor Indisponibilizate organizează concurs pentru ocuparea a unei funcții publice de execuție vacante din cadrul aparatului propriu: consilier, clasa I, gradul profesional principal în domeniul financiar – contabil cu atribuții de contabilitate şi salarizare în cadrul Serviciului suport operațional.

Durata normală a timpului de lucru este de 8 ore/zi, 40 ore/săptămână.

 Concursul constă într-o probă scrisă şi un interviu.

**Proba scrisă** va avea loc în data de **31.08.2022** la sediul Agenției Naționale de Administrare a Bunurilor Indisponibilizate, din București bd. Regina Elisabeta, nr.3, etj.3, sector 3, începând cu ora **10.00** şi interviul – în aceeași locație, data şi ora exactă urmând să fie afișate la sediul Agenției Naționale de Administrare a Bunurilor Indisponibilizate, precum şi pe site-ul instituției, după susținerea probei scrise.

**Condițiile generale** care trebuie să fie îndeplinite de persoanele care participă la concurs, în conformitate cu prevederile art. 465 din OUG nr. 57/2019 privind codul administrativ,sunt următoarele:

 a) are cetățenia română şi domiciliul în România;

 b) cunoaște limba română, scris şi vorbit;

 c) are vârsta de minimum 18 ani împliniți;

 d) are capacitate deplină de exercițiu;

 e) este apt din punct de vedere medical să exercite o funcție publică. Atestarea stării de sănătate se face pe bază de examen medical de specialitate, de către medicul de familie;

f) îndeplinește condițiile de studii şi vechime în specialitate prevăzute de lege pentru ocuparea funcției publice;

g) îndeplinește condițiile specifice, conform fișei postului, pentru ocuparea funcției publice;

h) nu a fost condamnată pentru săvârșirea unei infracțiuni contra umanității, contra statului sau contra autorității, infracțiuni de corupție sau de serviciu, infracțiuni care împiedică înfăptuirea justiției, infracțiuni de fals ori a unei infracțiuni săvârșite cu intenție care ar face-o incompatibilă cu exercitarea funcției publice, cu excepția situației în care a intervenit reabilitarea, amnistia post-condamnatorie sau dezincriminarea faptei;

i) nu le-a fost interzis dreptul de a ocupa o funcție publică sau de a exercita profesia ori activitatea în executarea căreia a săvârşit fapta, prin hotărâre judecătorească definitivă, în condițiile legii;

j) nu a fost destituită dintr-o funcție publică sau nu i-a încetat contractul individual de muncă pentru motive disciplinare în ultimii 3 ani;

k) nu a fost lucrător al Securității sau colaborator al acesteia, în condițiile prevăzute de legislația specifică.

**Condițiile specifice:**

* **Consilier, clasa I, grad profesional principal, în domeniul financiar – contabil cu atribuții de contabilitate și salarizare, ID:549973:**

 - studii universitare de licență absolvite cu diplomă de licență sau echivalentă în domeniul economic;

 - vechime minim 5 ani în specialitatea studiilor necesare pentru ocuparea funcției publice vacante de consilier, gradul profesional principal.

Dosarul de concurs va conține în mod obligatoriu, următoarele documente, potrivit dispozițiilor art. 49 din HG 611/2008 pentru aprobarea normelor privind organizarea şi dezvoltarea carierei funcționarilor publici, cu modificările și completările ulterioare:

a) formular de înscriere completat, prevăzut în anexa nr. 3 la H.G nr.611/2008, cu modificările şi completările ulterioare;

b) curriculum vitae, modelul comun european;

c) copia actului de identitate;

d) copii ale diplomelor de studii, certificatelor şi altor documente care atestă efectuarea unor specializări şi perfecționări;

e) copia carnetului de muncă şi a adeverinței eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului/funcției sau pentru exercitarea profesiei;

f) copia adeverinței care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului;

g) cazierul judiciar;

h) declarația pe propria răspundere, prin completarea rubricii corespunzătoare din formularul de înscriere, sau adeverința care să ateste lipsa calității de lucrător al Securității sau colaborator al acesteia, în condițiile prevăzute de legislația specifică.

Adeverința care atestă starea de sănătate conține, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății.

Copiile documentelor solicitate se prezintă în copii legalizate sau însoțite de documentele originale, care se certifică pentru conformitatea cu originalul de către secretarul comisiei de concurs.

Cazierul judiciar poate fi înlocuit cu o declarație pe proprie răspundere.

În acest caz, candidatul declarat admis la selecția dosarelor şi care nu a solicitat expres la înscrierea la concurs preluarea informațiilor direct de la autoritatea sau instituția publică competentă are obligația de a completa dosarul de concurs cu originalul documentului pe tot parcursul desfășurării concursului, dar nu mai târziu de data şi ora organizării interviului, sub sancțiunea neemiterii actului administrativ de numire. În situația în care candidatul solicită expres la înscrierea la concurs preluarea informațiilor direct de la autoritatea sau instituția publică competentă, extrasul de pe cazierul judiciar se solicită potrivit legii şi procedurii aprobate la nivel instituțional.

Candidații sunt rugați să acorde atenție dispozițiilor legale privind actele ce trebuie depuse la dosarul de înscriere, atât sub aspectul conținutului, care atestă îndeplinirea condițiilor legale, cât şi al formei cerute actului (original / copie legalizată / copie, după caz).

De asemenea, candidații urmează să depună actele în dosarul de înscriere în ordinea expusă în prezentul anunț.

Bibliografia este parte componentă a prezentului anunț. Formularul de înscriere, precum şi modelul de adeverință de vechime în muncă şi / sau în specialitatea studiilor se pune la dispoziția candidaților prin secretariatul comisiei de concurs sau poate fi accesat pe site-ul anabi@just.ro, secțiunea „Cariere – Posturi vacante”.

Dosarele de concurs se depun la sediul Agenției Naționale de Administrare a Bunurilor Indisponibilizate situat în București, b-dul Regina Elisabeta, nr. 3, sector 3, etaj 3, în perioada **25.07.2022 – 16.08.2022**, tel.0372.573.000/int.113, fax:0372.271.435, e -mail:anabi@just.ro.